
Серията на Samsung Electronics 4 TB SSD 990 PRO предлага 
максимална производителност и капацитет за геймъри и създатели

990 PRO и 990 PRO със система за охлаждане осигуряват най-добрата в класа си скорост на произволно четене
до 1600K IOPS

СЕУЛ, Корея – 6 септември 2023 г. – Samsung Electronics Co., Ltd., световен лидер в сферата на технологиите на паметта, днес съобщи, че пуска на пазара нов 4-терабайтов (TB) SSD диск от серията 990 PRO. Серията 990 PRO се състои от високопроизводителни PCIe[footnoteRef:2] 4.0 SSD дискове на базата на технологията на Samsung V-NAND (V8) от осмо поколение и подобрен патентован контролер.  [2:  PCIe: Peripheral Component Interconnect express (експресно свързвани на периферни компоненти). ] 


Серията 990 PRO предлага светкавично бърза скорост и максимална енергийна ефективност и е оптимизирана за големи обеми данни, като 3D/4K графика, анализ на данни и висококачествени игри, което прави тези SSD дискове идеални за съвременни настолни компютри, лаптопи, игрови конзоли и компютърни системи. Благодарение на подобрения коефициент на TBW (общо записано байтове) до 2400 TB, серията 990 PRO осигурява подобрена надеждност и по-дълъг експлоатационен живот на SSD диска, което е идеално при натоварваща работа и при нужда от по-голям капацитет на паметта.

„Днес геймърите и създателите на съдържание имат нужда от високопроизводителни SSD дискове с голяма вместимост. Новият модел 4 TB SSD 990 PRO е перфектното решение за техните нужди – казва Хангу Сон, вицепрезидент на Memory Brand Product Biz Team в Samsung Electronics. – Тъй като нуждата от съдържание с висока резолюция и светкавично бърза скорост на обработка на данни се увеличава, високопроизводителните NVMe[footnoteRef:3] дискове стават ключов елемент.“ [3:  NVMe: Non-Volatile Memory express (енергонезависима експресна памет). ] 


Най-добри в категорията си производителност и капацитет

Базирана на интерфейса PCIe 4.0 с технология V8 на Samsung, със скорост на последователно четене до 7450 MB/s и скорост на записване до 6900 MB/s, 4 TB 990 PRO предлага почти максимална производителност. Наскоро увеличеният до 4 TB капацитет на паметта предлага подобрена скорост на произволно четене и записване до 1600K и 1550K IOPS[footnoteRef:4] съответно, което прави тези устройства идеални за геймъри, създатели на съдържание и техно-ентусиасти, имащи нужда от висока производителност и голяма памет. [4:  IOPS: Input/output Operations Per Second (входящи и изходящи операции за секунда). 
4 Към август 2023 година най-бързата скорост на произволно четене сред SSD дисковете за широкия пазар с интефейс PCIe 4.0, със скорост на произволно четене до 1600K IOPS и скорост на произволно записване до 1550K IOPS.] 


Благодарение на най-бързата скорост на четене сред SSD дисковете на широкия пазар с интерфейс PCIe 4.04 4 TB 990 PRO значително намалява количеството на засичания по време на игра и ускорява зареждането на висококачествени видео клипове, спомагайки за удоволствието от игрите и потапянето в тях. За най-модерните игри, които поддържат последните технологии за зареждане, серията 990 PRO може да спомогне за намаляването на забавянето на сигнала, благодарение на което потребителите могат да се насладят на игра в реално време със стабилно количество кадри в секунда (FPS).


Подобрена енергийна ефективност и надежден контрол на температурата

Серията 990 PRO гарантира върховна енергийна ефективност, подобрена с до 50% в сравнение с предишната серия 980 PRO. Контролерът е с никелово покритие, а задната страна на SSD диска е снабдена с разсейваща температурата платка, благодарение на която се поддържа оптимална температура и се гарантират минимални флуктуации на производителността с течение на времето. Моделът 990 PRO със система за охлаждане е снабдена с ефективен, компактен радиатор за най-добра производителност при сложни изчисления и игри. Освен това дискът е съвместим с най-новите модели игрални конзоли и гарантира по-бързо инсталиране и зареждане на игри и предотвратява намаляването на производителността, предизвикано от прегряване.

Едностранен SSD диск 4 TB за ултра-тънки лаптопи

Благодарение на технологията V8 1 Tb NAND с висока плътност и технологията за подреждане на паметта (memory stacking) дискът 4 TB 990 PRO е в едностранен М.2 форм-фактор, което го прави по-тънък от двустранните М.2 SSD дискове. Благодарение на това потребителите няма да се сблъскат с проблемите, които могат да възникнат при инсталиране на двустранни М.2 SSD дискове в ултра-тънки лаптопи, като невъзможност на инсталиране на SSD или риск от увреждане на други компоненти. Едностранният М.2 форм-фактор осигурява достатъчен обем памет и стабилна производителност.

Достъпност и софтуерът Samsung Magician

Софтуерът Samsung Magician осигурява оптималната производителност на SSD дисковете като актуализира фърмуера, драйверите и други настройки и предлага гъвкави настройки на захранването и оптимизацията на производителността в зависимост от предпочитанията на потребителя.. Освен това софтуерът поддържа RGB функционалност за модела 990 PRO със система за охлаждане, така че геймърите могат да настроят цветовете и LED ефектите. В новата версия на Magician 8.0, която ще излезе през септември 2023 година, ще бъде интегрирано софтуерно решение за SSD дискове, преносими SSD, карти с памет и USB флаш дискове.

Моделите с 4 ТВ памет на 990 PRO и 990 PRO със система за охлаждане ще бъдат достъпни от началото на октомври 2023 година. Моделите с 1 и 2 TB от серията 990 PRO в момента са достъпни за покупка. За повече информация, включително подробности за гаранцията, посетете samsung.com/SSD или semiconductor.samsung.com/internal-ssd/.

Спецификации на Samsung SSD 990 PRO | 990 PRO със система за охлаждане

	Категория
	Samsung SSD 990 PRO | 990 PRO със система за охлаждане

	Интерфейс
	PCIe Gen 4.0, x4, NVMe 2.05 

	Форм-фактор
	M.2 (2280)

	Памет
	Samsung V-NAND 3-bit TLC

	Контролер
	Вътрешен контролер на Samsung

	Капацитет6
	1 TB
	2 TB
	4 TB

	DRAM
	1 GB LPDDR4
	2 GB LPDDR4
	4 GB LPDDR4

	Скорост на последователно четене/записване7 
	до 7450 MB/s, до 6900 MB/s

	Скорост на произволно четене/записване (QD32)7
	до 1600K IOPS, 1550K IOPS

	Управляващ софтуер
	Samsung Magician

	Шифроване на данни
	AES 256-bit Full Disk Encryption, TCG/Opal V2.0,
Encrypted Drive (IEEE1667)

	TBW
	600 TB
	1200 TB
	2400 TB

	Гаранция9
	Петгодишна ограничена гаранция10



5 Марката NVM Express® е търговска марка на NVM Express, Inc.
6 1 GB = 1 000 000 000 bytes съгласно IDEMA. Определена част от капацитета може да се използва за системни файлове и поддръжка, поради което действителният наличен капацитет може да се различава от етикетирания общ капацитет.
7 Измерванията на последователната и произволната скорост са направени в IOmeter1.1.0. Производителността може да варира в зависимост от версията на фърмуера на SSD диска и хардуера и конфигурацията на системата.
Тестова конфигурация на системата: AMD Ryzen 7 5800X 8-Core Processor CPU@3.80GHz, DDR4 3600MHz 16GBx2 (PC4-25600 Overclock), Windows 10 Pro 64bit, ASRock-X570 Taichi
9 Samsung Electronics не носи отговорност за щети, включително за загуба на данни и друга информация, съхранявана в продукт на Samsung Electronics или загуба на печалба или доход, понесена от потребителя. За повече информация за гаранцията посетете samsung.com/SSD или semiconductor.samsung.com/internal-ssd/
10 Пет години или общо количество записани байтове в зависимост от това, кое настъпи по-рано. За повече информация за гаранцията вижте гаранционния документ, включен в комплекта.

 

                                     #  #  #

За Samsung Electronics Co., Ltd.

Samsung вдъхновява света и оформя бъдещето чрез трансформиращи идеи и технологии. Компанията предефинира сферите на телевизията, смартфоните, носимите устройства, таблетите, дигиталните приложения, паметта, медицинското оборудване, мрежовите системи, полупроводниците и светодиодите. За новини посетете Samsung Newsroom на адрес news.samsung.com.

